cyanic-selkie/wikianc huggingface dataset:
Kåre Norum
Andre verdenskrig
Etter løslatelsen gikk han under jorden og flyktet senere til Sverige. Her fortsatte Norum motstandsarbeidet, og fra 1943 var han Koordinasjonskomiteens organisasjonsleder. Han fungerte som en slags ambassadør og kurér mellom Hjemmefrontens Ledelse og London-regjeringen, og reiste mye mellom Norge, Stockholm og London for å koordinere motstandskampen mot okkupasjonsregimet. Han krysset den norsk-svenske grensen 25 ganger som kurér, og var mange ganger i alvorlig livsfare. I 1944–1945 var Norum formann i Det norske flyktningeråd i Sverige og i Norsk Kirkeråd i Sverige.
Formann i Norges Lærerlag
Ved frigjøringen i 1945 gikk Norum tilbake til lærerjobben ved Lakkegata, og han gjenopptok også redaktøransvaret for Norsk Skuleblad. Året etter ble han valgt til ny formann i Norges Lærerlag. Krigen hadde ført til kaos i organisasjonen, og de første årene gikk med på å få Lærerlaget på fote igjen.
En viktig sak for Norum på slutten av 1940-tallet var samkjøring av læreres lønns- og arbeidsforhold. Folkeskolen i byene og i landkommunene var dekket av to like lover på denne tiden, og dette førte med seg ulike vilkår og lønninger. Stortinget hadde bestemt en minstelønn, og de ulike kommunene kunne så legge lokale tillegg på toppen av dette. Praksisen førte til store lønnsforskjeller, og spesielt hadde lærere i mindre landkommuner lav lønn. Norum fikk i 1948 alle Norges lærere over på statens lønnsregulativ uten kommunale tillegg, selv om dette ikke var helt ukontroversielt blant lærerne som tidligere hadde høyest lønn.
I 1950-årene fortsatte Norum arbeidet for lærernes situasjon, og perioden førte med seg en klar bedring av lønns- arbeids- og pensjonsforholdene. En viktig milepæl kom i 1962, da prinsippet om lønn etter kompetanse ble fastsatt.
Norum takket nei til gjenvalg i 1962, etter 16 år som formann i Norges Lærerlag. Han fikk da over i en rolle som generalsekretær i organisasjonen. Da Norges Lærerlag i 1966 gikk inn i den nyopprettede Norsk Lærerlag ble han med over som forhandlingleder, og han arbeidet som dette til han gikk av med pensjon i 1972.
Annet arbeid
Kåre Norum var styremedlem i Folk og Forsvar, i Den norske Atlanterhavskomité og i Europabevegelsens norske råd. Han deltok også aktivt i kirkelig arbeid.
Han utnevnt til ridder av 1. klasse St. Olavs Orden i 1972 for innsatsen for skolen og organisasjonssamfunnet i Norge. Han ble også utnevnt til æresmedlem av Norsk Lærerlag samme år, og han var også offiser av den franske Ordre des Palmes Académiques.
Christian Magnus Sinding-Larsen
Christian Magnus Falsen Sinding-Larsen (født 17. april 1866 i Kristiania, død 12. februar 1930 i Oslo) var en norsk lege, kjent for sine bidrag til kirurgisk behandling tuberkulose og for utviklingen av Rikshospitalet.
Sinding-Larsen arbeidet fra 1892 ved det nyopprettede Kysthospitalet i Stavern (Fredriksvern). Han var overlege her fra 1892-1911. Han ble dr.med. 1907 med en avhandling om tuberkulose i hofteleddet. I 1911-1930 var han direktør ved Rikshospitalet men fortsatte sin forskergjerning, og beskrev i 1921 det som da ble kjent som Sinding-Larsen og Johanssons syndrom, i nyere tid kjent som jumpers knee.
Han var sønn av forfatter Alfred Sinding-Larsen, bror til arkitekt Holger Sinding-Larsen og onkel til journalist Henning Sinding-Larsen.
Rinilhaugen
Rinilhaugen er en topp i Lunner kommune, øst for Grua. Toppen ligger nær Nordre Korsvatnhaugen, og dette navnet brukes også om begge toppene. Toppen ligger i Rinilhaugen naturreservat, som ble opprettet 9.7.1993. Reservatet er avgrenset av Langvatnet i vest, Langvatnbekken i nord og deler av Korsvatnet i sør. Verneformålet er å ta vare på et variert og relativt lite påvirket barskogsområde, med innslag av sjeldne plantearter.
Sal (dyr)
Sal (sâl) eller sadel er et sitteredskap som gjør det mer komfortabelt og praktisk å ri på et dyr, for eksempel en hest eller en kamel. Salen fordeler rytterens vekt, slik at dyret blir bedre i stand til å bære vekten. Salen legges som oftest bak manken (på hester og lignende dyr), i salleiet, der ryggen er sterkest.
Salstørrelser regnes på to måter, der en del forteller om størrelsen på setet (hvor stor rompe rytteren har) samt en annen som forteller om bombredden (bredden på dyret.) Det er veldig viktig å kun bruke en godt tilpasset sal, da dårlig tilpassede saler kan føre til gnagsår, samt varige skader på dyrets torntapper (ryggrad).
Tradisjonelt har saler vært laget av lær og tre, og salputene fylt med ullstopp. Det finnes også saler laget av syntetmaterialer. Salen er bygget opp over en bom.
Hestesal
De forskjellige delene på salen heter forsvissel, sete, baksvissel, salkapper og salputer. Kjente salmerker er Kieffer, Stûbben, Wintec og Windsor.
Det finnes tre hovedtyper engelske saler, alt etter hvilket bruk som er tiltenkt hesten. Det er sprangsal, dressursal og allroundsal. Allroundsalen er mest vanlig i rideskoler, da den kan brukes til det meste. I tillegg finnes det saler som galoppsal (som kan veie fra 300 gram og oppover), damesal, westernsal, australsk sal og bomfri sal. Westernsalen er ikke en engelsk ridesal, men er utviklet i Amerika.
Til en sal trenger man stigbøyler, stigbøylereimer, gjord og salunderlag, som voilock eller shabrack. En voilock eller shabrack brukes til å beskytte salen for at den skal vare lenger.
Tang Chun Man
Han representerte Hongkong under Sommer-OL 2020 i Tokyo, hvor han nummer 4 i mixed double.
Jean de Madre
Jean «Johnny» Pierre M. J. de Madre, Comte de Loos (født 17. september 1862 i Meudon, død 2. januar 1934 i Paris) var en britisk polospiller som deltok i de olympiske leker 1900 i Paris.
De Madre vant en olympisk sølvmedalje i polo under OL 1900 i Paris. Han var med på laget BLO Polo Club Rugby som etter å ha vunnet semifinalen mot Mexico med 8-0 tapte finalen med 1-3 til Foxhunters Hurlingham. Laget besto av spillere fra både Storbritannia og USA.
Myrtle Beach internasjonale lufthavn
Myrtle Beach internasjonale lufthavn (IATA: MYR, ICAO: KMYR) er en lufthavn i delstaten Sør-Carolina i USA. Lufthavnen er den tredje største i delstaten etter antall passasjerer. Den er travlest i sommersesongen.
Ain’t No Bad Life
Ain't No Bad Life er et musikkalbum med Steff Nevers, utgitt den 31. mai 2010.
U23-EM i friidrett 2005
U23-EM i friidrett 2005 var den femte utgaven av dette toårlige friidrettsmesterskapet for europeiske utøvere under 23 år, det ble arrangert på Steigerwaldstadion i Erfurt i Tyskland fra 14. til 17. juli 2005.
Deltakere
Ifølge uoffisielle tall deltok 748 utøvere fra 41 land i dette mesterskapet.
Myrtle Beach internasjonale lufthavn
Det er flyruter fra lufthavnen til og fra en rekke destinasjoner innenriks i USA og utenriks i Canada.
En rekke flyselskaper har flyruter, men lavprisflyselskapene Allegiant Air og Spirit Airlines flyr til flest destinasjoner om sommeren.
Tidligere var der base for United States Air Force.
Bykle barne- og ungdomsskole
Bykle barne- og ungdomsskole (Bykle barne- og ungdomsskule) er en barne- og ungdomsskole på Bykle i Agder. Skolen har 52 elever per høst 2021, der 27 av disse går på ungdomstrinnet. Skolen underviser med nynorsk som hovedmål. Skolen ligger tett på samfunnshuset oppført i 1997, og bruker lokaler der til skolekjøkken, kroppsøving, bibliotek og samlingslokale.
Skolen ble etablert som barneskole og utvidet med ungdomstrinn i 1979. I 1992 fikk skolen nytt tilbygg for barnetrinnene, og i 1993 ble den gamle skolen helt erstattet av nybygg. Våren 2018 stod nytt bygg for personalavdeling klart, med arbeidsrom og møterom.
Olivier Gittler
Olivier Gittler (født 12. desember 1990) er en fransk snowboardutøver.
Han vant quarterpipe-konkurransen som ble arrangert i forbindelse med VM i snowboard 2012 i Oslo.
Nukunonu
Nukunonu er en av de tre atollene som utgjør det selvstyrte nyzealandske territoriet Tokelau i det sørlige Stillehavet.
Geografi
Nukunonu ligger mellom Atafu, den nordligste atollen i Tokelau, og Fakaofo lengst sør. Atollen har en landmasse på 4,7 km², der 2,65 km² egner seg til dyrking av kokospalmer og andre trær. Lagunen er på 109 km². Det er kraftig nedbør. Ferskvannsforsyningen er vanskelig.
Historie
Nukunonu ble først kolonisert av polynesiere som kom fra andre øygrupper i området. Muntlige overleveringer forklarer at samfunnsforholdene som eksisterte på 1800-tallet, kom til som følge av strid mellom befolkningen på de ulike atollene, der Fakaofo til slutt gikk seirende ut.
Tokelau ble først kjent for europeere fra andre halvdel av 1700-tallet. Under søk etter mytteristene på «Bounty» fikk HMS «Pandora» og kaptein Edward Edwards Nukunonu i syne i 1791. Den første nærmere undersøkelse og beskrivelse kom etter at United States Exploring Expedition besøkte atollene i 1841.
Trollkreps
Trollkreps (Lithodidae), også kalt stein- og kongekrabber, er en familie som inkluderer femten slekter med krepsdyr. De tilhører gruppen med tifotkrepser (Decapoda) og er storkrepser (Malacostraca).
Nukunonu
Historie
Katolske misjonærer til Nukunonu på 1860-tallet og katolisismen ble innført på Nukunonu som følge av kontakten med Uvea.
Thomas Carlyle
Thomas Carlyle (født 4. desember 1795 i Ecclefechan, Dumfriesshire, død 5. februar 1881 i London) var en skotsk historiker og forfatter.
Nukunonu
Historie
Da peruanske slaveskip i 1863 kom til Tokelau, ble Nukunonu hardt rammet. 76 personer, over halvparten av befolkningen på 140, ble bortført og 64 personer var tilbake. Folketallet steg igjen, delvis ved hjelp av innflyttere fra de andre atollene og Samoa.
Thomas Carlyle
Liv og virke
Carlyle studerte ved Universitetet i Edinburgh og forsørget seg siden som folkeskolelærer og senere som informator. Han skolerte seg til en omfattende kunnskap om tysk skjønnlitteratur og filosofi, og ble med tiden en av Englands aller fremste kjennere av tysk romantikk. Blant annet skrev han en omfattende biografi om Schiller og oversatte Goethes Wilhelm Meisters Lehrjahre.
Nukunonu
Befolkning
Nukunonu hadde i 2019 et innbyggertall på 531. I 2016 var folketallet 452, mens folketallet i 2013 var på 410. Befolkningen på Nukunonu bor på to småøyer sørvest på atollen. Den opprinnelige bosetningen kalles Fale (landsby) og den nyere Motuhaga. De to er knyttet sammen av en betongbro. I Fale er bygningene reist ved tre hovedgater. Ala Gatai (Lagunegaten), Ala Loto (Mellomgaten) og Ala Tua (Havgaten).
Thomas Carlyle
Liv og virke
I 1821 gikk han igjennom en åndelig krise som ga ham søvnløse netter, men som på sikt styrket ham og fikk ham til å tro på en guddommelig verdensordning.
Nukunonu
Befolkning
21 % av befolkningen var ved folketellingen i 2011 under 10 år og 31,7 % var under 15 år.
Nukunonu er katolsk, med 93,9 % tilhørende Den katolske kirke i 2011.
Thomas Carlyle
Liv og virke
I 1826 giftet han seg med Jane Baillie Welsh (1801–1866) og bosatte seg på hennes gård i Craigenputtock i den øde delen av den skotske landsbygda. Der skrev han den delvis selvbiografiske og i England meget høyt skattede Sartor resartus (1836) hvor han beskriver sin religiøse tvil. Han fikk seg et navn med verket om franske revolusjonen (1837).
Nukunonu
Samfunnsforhold
Atollen har sykehus og skole.
76,2 % av innbyggerne over 15 år var i 2011 sysselsatt i lønnsarbeid.
Thomas Carlyle
Liv og virke
Årene 1837–1840 ga han en rekke forelesninger, blant annet Om helter og heltedyrkelse. Han skrev også flere pamfletter, som Brev og taler av Cromwell (1845) hvor han angrep liberalismen.
1858–1865 skrev han sin omfattende verk om Fredrik den store, History of Frederick the Great.
Nukunonu
Politikk og administrasjon
Atollen styres av et eldsteråd, taupulega. Landsbyen har en ordfører, pulenuku, og en representant utad, faipule. De som har disse vervene er automatisk medlem av Tokelaus regjering. Nukunonu hadde i 2014 seks representanter i Tokelaus lovgivende forsamling, Fono Fakamua (engelsk: General Fono).
Thomas Carlyle
Liv og virke
Hans historiske verk kjennestegnes av sterk innlevelse angående miljø så vel som personer, men var også stundom sarkastisk i stilen.
I 1865 ble han rektor for Universitetet i Edinburgh som var den fremste heder man kunne få i Skottland på denne tiden. Hans innsetningstale fikk stor gjennomslagskraft og førte til at hans bøker fikk stor betydning og ble sterkt etterspurt.
Hans innflytelse på engelsk kulturliv var meget stor og forfattere som Robert Browning, Charles Dickens, og John Ruskin ble sterkt påvirket av ham.
Han sammenfattet sitt liv i boken Reminiscences, som ble utgitt etter hans død, hvor han beskrev seg selv fra ufordelaktig synsvinkel og ikke kunne tilgi seg selv for å ha neglisert sin hustru og hennes ønsker.
Hans hus i London på Cheyvne Row i Chelsea hvor han bodde har siden 1886 vært et museum.
Renault 25
Renault 25 er en bilmodell i det såkalte E-segmentet, også kalt øvre mellomklasse, som ble produsert av den franske bilprodusenten Renault mellom 1984 og 1991. Modellen var Renaults mest luksuriøse modell til da, og havnet på andreplass i Årets Bil i Europa-kåringen i 1985, og til tross for problemer med elektronikken i begynnelsen var bilen lenge en suksess i hjemlandet Frankrike. I resten av Europa klarte den dog ikke å konkurrere med de tyske merkenes dominans.
Modellen ble introdusert sent i 1983 som en 1984-modell, og var et stort skritt frem sammenliknet med forgjengerne Renault 20/30 som den erstattet. Bilens femdørs liftback-karosseri var tegnet av designerne Gaston Juchet og Robert Opron, kjent fra Citroën SM, og det utradisjonelle designet var ment å gi bilen et utseende som minnet om en tradisjonell sedan, for på den måte å tilfredsstille smaken etter tradisjonelle sedaner utenfor Frankrike.
Renault 25 var en av de første bilmodellene som allerede fra starten var designet med tanke på aerodynamisk effektivitet, og dens Cd-verdi var 0,31. TS-modellen holdt i en periode den uoffisielle rekorden for verdens mest aerodynamiske masseproduserte bilmodell, med en Cd-verdi på 0,28, og ved lanseringen var 25 langt foran konkurrentene når det gjaldt drivstofføkonomi.
Alle Renault 25-modellene var forhjulsdrevne, med fire- eller sekssylindrede motorer montert på langs foran fremakselen. Modellens ytelser var bedre enn gjennomsnittet i klassen. Modellen fikk gode kritikker for kjøreegenskaper og komfort, girkassen fikk svært mye skryt, og til tross for at det futuristiske interiøret (designet av den italienske designeren Marcello Gandini, blant annet kjent fra Lamborghini) var kontroversielt fikk 25 gode tilbakemeldinger for sin støyfrie og romslige kupé.
Eagle Premier / Dodge Monaco
På det amerikanske markedet var modellen Renault Premier delvis basert på Renault 25. Modellen benyttet dører og mekaniske komponenter fra Renault 25, mens chassis og understell var hentet fra Renault 21. Interiøret var designet av AMC, mens resten av bilen var tegnet av italienske Giorgetto Giugiaro. Da AMC ble solgt til Chrysler fikk Renault Premier navnet Eagle Premier, og fra 1990 til 1992 solgte Chrysler også en bilmodell under navnet Dodge Monaco.
Velsvik
Velsvik er ei grend i Volda kommune i Møre og Romsdal. Grenda har 58 innbyggere pr 2011, og ligger ved fylkesvei 652 mellom Lauvstad og Rovde.
Prosopis farcta
Prosopis farcta er en busk i erteblomstfamilien.
Den blir som regel 0,4–1 m høy, men kan mer sjeldent bli 2–3 m. Stammene er opprette, og den sprer seg med rotskudd. Rotsystemet er godt utviklet og kan gå 15–20 m dypt. Stammen og greinene har torner som sitter enkelt- eller parvis på leddknutene. Bladene er dobbeltfinnete. De består av 3–5 par finner, som er 1,8–3 cm lange og har 9–13 par småblad. Småbladene er lansettformede, 6 mm lange og 1,5 mm brede.
Blomstene er gulgrønne og sitter i akslignende klaser, som er 3–5 cm lange. Enkeltblomstene er 3,5 mm lange og har frie kronblad. Frukten er en avlang belg som er 12–25 mm lang, 12 mm bred og mørkebrun når den er moden.
Prosopis farcta vokser som regel som ugras på dyrket mark og brakkmark, men kan også forekomme i mer naturlig krattvegetasjon. Arten er utbredt fra Pakistan i øst vestover til Tyrkia, Kypros, Levanten og langs den nordafrikanske kysten til Algerie.
Unge plantedeler beites på av geiter og sauer, men bare kameler kan ete eldre deler. Arten er et plagsomt ugras som danner ugjennomtrengelige kratt i åkrene og er vanskelig å bli kvitt. Planten gjør også skade ved å være mellomvert for bomullsmellus og andre skadelige insekter og virus.
Anne Vilde Tuxen
Anne Vilde Tuxen (født 27. februar 1998 i Tananger) er en norsk stuper med om lag 60 NM-gull. Sammen med søsteren sin Helle Tuxen stuper hun også synkron.
Tuxen ble tatt ut i den norske troppen foran Europalekene 2015 og kom til finalen i 10 meter tårnstup, der hun endte på en 8.-plass med 333,15 poeng.
Under sommer-OL 2020 i Tokyo som ble arrangert i 2021, var hun norsk flaggbærer. Hun ble nummer 28 på 10 meter.
EM i langdistanseduatlon 2017
EM i langdistanseduatlon 2017 (europamesterskapet i langdistanseduatlon) ble arrangert i Sankt Wendel i Tyskland i 2017.
Tifotkrepser
Tifotkrepser (Decapoda) er en orden krepsdyr som tilhører storkrepser. Gruppen omfatter noen av de mest kjente krepsdyrene som hummere, krabber og reker. Gruppen har anslagsvis 2 700 slekter og om lag 15 000 arter.
De kjennetegnes av de fem parene med gangben og/eller klør og øyne som sitter på stilker. Det er stor variasjon i størrelse, fra de minste på mindre enn ett gram til de største på mer enn 20 kilo. De fleste artene er akvatiske og lever i havet, enten som pelagiske eller bentiske dyr, noen lever i ferskvann i elver, innsjøer og grotter, og noen få er terrestriske dyr.
Taksonomisk plassering
Taksonomien til storkrepser er komplisert og under stadig revisjon. Det er generelt omstridt å fin-inndele organismer taksonomisk. En moderne oppdatering av systematikken gis av Martin og Davis, som følgende oversikt følger ned til nivået orden, mens lavere nivåer i enkelte tilfeller følger Catalogue of Life , men stort sett WoRMS-databasen. .
Den amerikanske gigolo
Den amerikanske gigolo (originaltittel: American gigolo) er en amerikansk krim- og dramafilm fra 1980 med Richard Gere i hovedrollen. Regi er ved Paul Schrader.
Handling
Julian Kay (Gere) er gigolo i California. Han er gutteaktig og sensuell, snakker flere språk og føler seg like mye hjemme som sjåfør for en velstående middelaldrende frue som trøst for den ensomme kona til en toppsjef. Hans sorgløse verden begynner imidlertid å ramle sammen når en klient blir myrdet og Julian blir hovedmistenkt. Etterhvert skjønner han at noen forsøker å få ham satt fast for mordet ved å plante beviser på ham.
Om filmen
American gigolo ble en moderat kommersiell suksess i USA. Filmen ble Richard Geres store gjennombrudd som skuespiller.
Låta Call Me, fremført av Blondie, var filmens hovedsoundtrack og ble en svært populær hit på 1980-tallet.
Filmen ble nominert til to Golden Globes.
Peter Arbo (forsker)
Peter Nicolai Arbo (født 22. august 1953 i Bodø) er en norsk samfunnsforsker og universitetspolitiker. Han er professor ved Norges fiskerihøgskole, som inngår i Fakultet for biovitenskap, fiskeri og økonomi ved Universitetet i Tromsø. Han har vært medlem av universitetsstyret ved Universitetet i Tromsø. Han var medlem av det regjeringsoppnevnte Stjernø-utvalget som la frem NOU 2008:3 om «Ny struktur i høyere utdanning», og ble i 2010 av regjeringen utnevnt til medlem av Europautredningen, et offentlig utvalg ledet av Fredrik Sejersted som skal gjennomgå EØS-avtalen. Han er utnevnt av Nærings- og handelsdepartementet til nestleder i styret i Selskapet for industrivekst (hvor Åslaug Haga er styreleder), og er styreleder i programstyret for Norges forskningsråds program Demokrati, styring og regionalitet.
Han forsker på innovasjon, bedrifts- og næringsutvikling, offentlig politikk og planlegging, med et særlig fokus på nordområdene.
Arbo er utdannet i samfunnsplanlegging ved Universitetet i Tromsø, studerte internasjonal økonomi ved Europa-colleget 1981–1982 og ble cand.polit. med hovedfag i (tverrfaglig) samfunnsvitenskap ved Universitetet i Tromsø i 1985, med hovedoppgaven Strukturering av arbeidsmarkeder: Bidrag til en institusjonell analyse. Han har vært førstekonsulent og distriktssjef i Statens pristilsyn for Troms og Finnmark, og ble i 1987 ansatt ved Forskningsstiftelsen ved Universitetet i Tromsø (FORUT, senere NORUT), hvor han jobbet til 1997. Deretter ble han ansatt ved Institutt for samfunnsplanlegging og lokalsamfunnsforskning ved Universitetet i Tromsø, før han i 2001 begynte ved Norges fiskerihøgskole.
Arealva
Arealva er en kommune i delstaten São Paulo i sørøstregionen av Brasil.
Muhammad Waqas
Muhammad Waqas (født 3. september 1988) er en pakistansk landhockeyspiller. Han representerte landet sitt under Sommer-OL 2012 i London, der han endte på sjuendeplass med det pakistanske landslaget.
Økologisk bæreevne
Den økologiske bæreevnen eller bærekapasiteten er øvre grensen for antall individer av en art som kan leve i et gitt område over lengre tid. En populasjon kan svinge noe fra år til år, men over lengre tid kan ingen bestand være større enn det områdets økologiske bæreevne tillater fordi ressurser som vann, mat og habitat ikke øker med økende bestand.
Michelle Yeoh
Michelle Yeoh (egentlig navn: Yeoh Choo Kheng, kinesisk: 杨紫琼, pinyin: Yáng Zǐqióng, jyutping: Joeng4 Zi2king4, født 6. august 1962 i Ipoh i Perak i Malaysia) er en kinesisk-malaysisk danser og skuespiller.
Hun ble utdannet som ballettdanser i Storbritannia, og ble etter hjemkomsten til Malaysia kåret til Miss Malaysia 1983. Hun etablerte seg senere i Hongkong, først som modell og senere som filmskuespiller.
Zhengyici Pekingoperateater
Zhengyici Pekingoperateater (kinesisk: 正乙祠戏楼 pinyin: Zhèngyǐcí Xìlóu), som ligger ved en hutong i det tidligere Xuanwudistriktet i Beijing, er et av de best kjente teatrene for Pekingopera. Det er også et av de eldste teatrene bygd i tre i hele Kina. Zhengyici betyr tempel (ci) for Zhengyi Xuantan Laozu (正乙玄坛老祖). Det ligger nær Den himmelske freds plass.
Teatret ble bygd i 1688, under Kangxi-keiserens styre under Qing-dynastiet. Det ble bygd på stedet for et tidligere buddhisttempel. Det har en rik historie som innbefatter forestillinger med Pekingoperaens stormester, Mei Lanfang.
Etter kulturrevolusjonen forfalt bygningen, men i 1995 betalte en lokal forretningmann for en fullstendig renovasjon.
Melkevegen (Jevnaker)
Melkevegen (1–3, 2-10) er en vei i Jevnaker kommune.
Melkevegen er en sidevei til Hadelandsveien (Fylkesvei 241), vestover fra denne, rett ved der Hadelandsveien møter Glassverkvegen. Veien er kort, cirka 100 meter lang, og ender opp i Meieribakken. Veien ligger cirka 149 meter over havet ved Hadelandsveien.
Live from The Country
Live from The Country er et livealbum med Steff Nevers, utgitt i 2011. Albumet er innspilt i Drammen Teater i april 2011.
Peter Davenport
Peter Davenport (født 24. mars 1961 i Birkenhead i Cheshire) er en engelsk tidligere fotballspiller, mest kjent for sin tid som spiller for Nottingham Forest og Manchester United. Han har også vært trener for fotballag i både England og Wales.
Davenport spilte for klubben Cammell Laird i «West Cheshire League» da han ble oppdaget av speidere fra Nottingham Forest. I 1983-84 sesongen var han toppscorer for Nottingham Forest. I mars 1986 gikk han over til Manchester United, der han fortsatt hadde målteft og ble klubbens toppscorer i sesongen 1986-1987. Etter den fine starten hos Manchester-klubben, fikk han mindre spilletid etter at Mark Hughes ble hentet tilbake, og i 1989 skrev han under for Middlesbrough.
Sunderland ble i 1990 neste stopp for Davenport, og til tross for at han sammen med Marco Gabbiadini var et målfarlig spiss-par, rykket klubben ned til 2. divisjon samme sesong. Han var også med på Sunderlands lag i FA-cupfinalen i 1992, da de tapte for Liverpool.
Han avsluttet karrieren i Skottland med spill for Airdrieonians og St. Johnstone, og i lavere divisjoner i England for Stockport County, Southport og Macclesfield Town.
Etter karrieren som spiller har han vært trener for Southport, Macclesfield Town, Bangor City FC og var trener for Colwyn Bay FC i Wales fra 2006 til 2007. I 2007 ble han igjen trener for Southport FC i Nordvest-England, men fikk sparken i april året etter, selv om Southport da lå an til opprykk til Nationwide Conference (Blue Square Premier). Den 11. mai 2010 ble han utnevnt til assistentmanager for Bradford Park Avenue.
Änglarna
«Änglarna» er en sang skrevet av C. Blomgren og spilt inn av det svenske punkbandet Troublemakers. Sangen ble utgitt på singel i 1995.
Tell Laura I Love Her
«Tell Laura I Love Her» er en amerikansk «tenåringstragediesang», skrevet av Jeff Barry og Ben Raleigh.
Ray Peterson with Hugo Peretti and his Orchestra spilte den inn. «Tell Laura I Love Her» ble utgitt på singlen RCA Victor 47-7745 i mai 1960. Produsenter var Hugo & Luigi. B-siden var «Wedding Day».
Sangen ble en Top Ten-hit for Peterson i 1960 og nådde en syvendeplass på Billboard Hot 100-listen.
Senere samme år ble «Tell Laura I Love Her» innspilt av britiske Ricky Valance with accompaniment directed by Frank Barber. Den ble utgitt på singlen Columbia 45-DB 4493 i Storbritannia i 1960. B-siden var «Once Upon a Time».
«Tell Laura I Love Her» har vært en hit i 14 land og har solgt i over syv million eksemplarer.
Innspillingshistorie
Decca Records i England besluttet å ikke utgi Ray Peterson innspilling fra 1960 av den årsak at den var «for smakløs og vulgær» og ødela om lag tyvetusen eksemplarer som allerede var blitt presset. En coverversjon med Ricky Valance ble utgitt på single samme år.
I 1962 utgav Smash Records LP-platen, The Tale of Patches med Dickey Lee. Den hadde med seg en coverversjon av «Tell Laura I Love Her». En coverversjon med J. Frank Wilson og The Cavaliers ble utgitt på LPplaten Last Kiss (Josie) i 1964. En annen coverversjon ble spilt inn av Ricky Nelson.
John Leyton deltok i en sangaudition for produsent, Joe Meek, og spilte deretter inn sangen. Den ble utgitt på singlen Top Rank JAR 426. Produsent var Joe Meek. B-siden var «Goodbye to Teenage Love».
På den tiden gjennomgikk Top Rank en overtagelse av EMI, som allerede hadde utgitt Ricky Valances versjon av samme sang. John Leytons innspilling ble trukket tilbake fra salg.
Innspillingen til Johnny T. Angel ble utgitt på singlen Bell 45.472 i 1974.
En versjon med svenske The Boppers ble utgitt på gruppas album, Number 1 (T-Bone TBLP 1021), i 1978.
En mexicansk sanger, César Costa, fremførte en spanskspråklig hitversjon med tittelen, «La Historia de Tommy», i 1963.
Det finnes også en versjon med Gustavo Quintero med et colombiansk band, Los Teen Agers.
En versjon på mandarin av «Tell Laura I Love Her» ble spilt inn av Takeshi Kaneshiro i 1994 og utgitt på hans CD-album 標準情人 (Ideal Lover).
A spanskspråklig versjon, «Dile a Laura que la quiero», ble spilt inn på plate av den chilenske sangeren Ray Palavicino.
Gamle Asker kirke
Gamle Asker kirke var en steinkirke i romansk stil oppført på 1100-tallet, opprinnelig dedisert til Maria og helgenene Fabian og Sebastian. Kirken lå i Asker, der Asker kirke ligger i dag, og skal ha avløst en enda eldre trekirke på samme sted.
Tell Laura I Love Her
Innspillingshistorie
Historien i sangen ble tilpasset for scenen og ble til Tell Laura I Love Her (The Musical) i 2007 av Richard C. Hague.
Gamle Asker kirke
Opprinnelig utforming og endringer
Gamle Asker kirke hadde et rektangulært skip og lavere og smalere, rett avsluttet kor. Disse bygningsledd må ha beholdt sin opprinnelige form, men er blitt reparert og har fått tilføyelser. Allerede 1377 ble det gjennomført en stor reparasjon, og kirkeregnskapene fra 1620-årene forteller om omfattende reparasjonsarbeider.
Tell Laura I Love Her
Svartekst
En svarsang, «Tell Tommy I Miss Ham», ble fremført av Marilyn Michaels på singlen RCA 47-7771. Den ble utgitt i august 1960.
Gamle Asker kirke
Opprinnelig utforming og endringer
I 1705 ble det bygd et muret sakristi med overhvelvet gravkammer i kjelleren, øst for koret. Koret hadde ett og skipet to sydvendte vinduer. Både skip og kor hadde sydportal, og skipet hadde vestportal med våpenhus foran. En takrytter med høy hjelm satt midt på skipets møne. Gavlene var murt til mønet.
Tell Laura I Love Her
Svartekst
Britiske Laura Lee with Orchestra directed by Johnny Keating spilte også inn en versjon. Den ble utgitt på singlen Triumph RGM 1030 i Storbritannia i oktober 1960. B-siden var «I'm Sendng Back Your Roses».
Gamle Asker kirke
Opprinnelig utforming og endringer
Kirken kjennes fra foto og tegninger fra 1800-årene, og omrisset av den er lagt inn på planen over kirkegården fra 1860. Ifølge denne var skipet ca. 17,35 m langt og ca. 12,5 m bredt, koret ca. 6,5 m langt og ca. 8 m bredt, sakristiet ca. 5,2 m langt og ca. 6,2 m bredt og våpenhuset i vest ca. 3,8 m langt og ca. 4,6 m bredt.
Tell Laura I Love Her
Parodier etc.
Den skotske komikeren Billy Connolly fremførte en parodi på sangen i 1981. Den finnes i filmen, Billy Connolly Bites Yer Bum!. I hans versjon er det Laura selv som blir drept i en trafikkulukke.
Gamle Asker kirke
Brannen i 1878
Kirken brant i 1878. Mye av inventaret ble reddet ut, blant annet altertavlen fra 1724 og døpefonten fra 1715. Altertavlen fremstiller nattverden, og er malt av Lars Sivertsen i 1724.
Tell Laura I Love Her
Parodier etc.
Sangen blir også referert til og parodiert av Frenchie i Broadway-musikalen, Grease.
Gamle Asker kirke
Brannen i 1878
Kirken var kraftig skadet, og da den gamle kirken lenge hadde vært for liten for befolkningen i bygda ble det besluttet å rive ruinene. Den nye kirken sto ferdig året etter. Nye Asker kirke er en langt større langkirke i nygotisk stil, bygd i tegl.
Tell Laura I Love Her
Parodier etc.
Den lokale hawaiiske komikeren, Rap Reiplinger, spilte inn en parodi, «Fate Yanagi». Den ble utgitt på hans CD-album Poi Dog with Crabs (Mountain Apple MACD-2020) i 1992
Tore Haugen
Tore Haugen (født 1. oktober 1931 i Askim) er en norsk jurist og politiker (H). Han var ordfører i Oppegård fra 1969 til 1975, fylkesordfører i Akershus fra 1980 til 1987 samt stortingsrepresentant fra 1989 til 1993.
Tell Laura I Love Her
Parodier etc.
Folk/blues-sangeren, Steve Goodman, hadde med «Tell Laura I Love Her» i sin medley «Dead Girl Songs», utgitt posthumt på CD-albumet No Big Surprise (Red Pajamas CDRPJ008) i 1994
Tore Haugen
Han er sønn av lærerne Hellik Haugen og Olga Sofie Sørum, som underviste ved Rom skole i Askim.
Tell Laura I Love Her
Norsk versjon
A. Ward har skrevet en norsk tekst. På norsk bærer den tittelen «Vi to hører sammen».
Tore Haugen
Etter artium i 1950 og sersjantkurs i infanteriet tok han juridisk embedseksamen i 1958. Han studerte jus videre ved Hague Academy of International Law og University of Illinois College of Law. Han fikk advokatbevilling i 1965. Haugen var dommerfullmektig ved Søre Sunnmøre sorenskriverembede før han i 1961 ble konsulent, senere kontorsjef og underdirektør i Prisdirektoratet i Oslo, hvor han hadde sitt virke til han avgikk med pensjon.
Haugen var ordfører i Oppegård kommune fra 1969 til 1975 og medlem av Akershus fylkesting. Etter at fylkestinget ble direktevalgt i 1975, var Haugen fylkesordfører i Akershus fra 1980 til 1987, deretter medlem av fylkesutvalget frem til han ble stortingsrepresentant i 1989. Han var også nestleder i Kommunenes Sentralforbund 1988-1989 og har vært styreformann i NSB og i Stor-Oslo Lokaltrafikk/Ruter.
Handelshøgskolen ved Nord universitet
Handelshøgskolen ved Nord universitet (HHN), tidligere Handelshøgskolen i Bodø (HHB), er et fakultet ved Nord universitet. Fakultetet ble etablert i 1985 under navnet Siviløkonomutdanningen i Bodø (SiB). I 1995 ble hovedfagstudiet i bedriftsøkonomi etablert, og da man seks år senere fikk på plass doktorgradsstudiet ble navnet endret til Handelshøgskolen i Bodø. Fra 1985 og frem til i dag har HHB utdannet siviløkonomer, øk./ad.kandidater, bachelorer i økonomi og ledelse, i regnskap og revisjon og i teknologifag. Handelshøgskolen er formelt organisert som et eget fakultet ved Universitetet i Nordland, som senere ble innlemmet i Nord universitet.
I 2004 etablerte HHB seg på Mo i Rana og i Vesterålen, og i 2005 ble det bestemt å tilby nye master-programmer rettet mot utenlandske markeder. I 2007 var 2800 siviløkonomer (MSc in Business) uteksaminert ved handelshøgskolen og masterprogrammet MBA-HHB ble igangsatt på campus med 50 studenter.
Hvert år tas rundt 400 studenter opp til ulike studier innenfor økonomi og ledelse, samt IT-studier frem til 2012. Ut fra antallet studenter er hovedstudiene på bachelornivå Økonomi og Ledelse, og på masternivå Siviløkonomstudiet/Master of Science in Business. Totalt er det ca. 2 800 studenter ved HHN og ca. 200 ansatte.
Satsningsfelter forskning
==Sentre ==
Per Fronth
Per Fronth Nygaard (født 1963) er en norsk billedkunstner og fotograf.
Fronth arbeider med å fremskape fotografiet malerisk og hvor den virkeligheten som fotografiet gjengir framstår som en komponent i forståelsen av verkene hans. Hans historiefortellinger fokuserer ofte på de utfordrende aspekter ved den menneskelige natur. Han har produsert flere kontroversielle utstillinger; som «Xingu Chronicles» i New York i 1998 som omhandler regnskogfolkets kamp for egne rettigheter i Amazonas; «Bloodlinjes» i London i 2000, som  tok for seg den omstridte revejakten i England; og «Theatre of War» i 2009, som satte søkelyset på norske soldater i Afghanistan. I 2013 ble verk fra Afghanistan-serien innkjøpt av Etterretningstjenesten i Norge.
Han har hovedsakelig arbeidet i store formater og har i de senere år konsentrert seg om monumentale bestillingsverk. Hans arbeider er blant annet å finne i det japanske Museum of Modern Art i Wakayama; franske Biblioteque Nationale i Paris, norske Sørlandets kunstmuseum såvel som i en rekke offentlige samlinger, eksempelvis Næringslivets Hovedorganisasjon (NHO), Ekebergrestauranten, NATO og MGM Grand Las Vegas i USA. I tillegg er noen av hans private samlinger kjøpt av privatpersoner, som for eksempel ekteparet Sting og Trudie Styler og den tidligere amerikanske visepresidenten Al Gore.
Fronth har hatt flere utstillinger i New York, i tillegg til Oslo, Kristiansand, London, København og Chicago. Han startet kunst-karrieren sin i New York, hvor han bodde i årene 1990–2002.
Han debuterte på Høstutstillingen i 1991.
I 2009 ble Fronth utnevnt til Nobel-kunstner og således valgt til å framstille diplomet til Nobels fredspris som samme år ble tildelt til den amerikanske presidenten Barack Obama.
Privatliv
Fronth ble gift i 2003 med interiørdesigner og gründer Belinda Bjerke. Ekteskapet ble oppløst etter noen år.
Closest to My Heart Sampler
Closest to My Heart Sampler er en musikk-EP med Steff Nevers, utgitt i 2009. EP'en inneholder 5 smakebiter på albumet Closest to My Heart som ble utgitt samme år.
Stavanger Rugbyklubb
Stavanger Rugbyklubb (stiftet 17. juni 1978) er en rugbyklubb fra Stavanger som tok sitt femte strake NM-gull i sjumannsrugby under NM-uka 2018.
Areias (São Paulo)
Areias er en kommune i delstaten São Paulo i sørøstregionen av Brasil.
Britannia Stadium
Britannia Stadium er et fotballstadion i Stoke-on-Trent, Staffordshire, England og er hjemmebanen til den engelske fotballklubben Stoke City Football Club. Denne klubben hadde Victoria Ground som sin hjemmebane til 1997 før de flyttet. Kallenavnet er Potters og klubben ble stiftet 1863.
Britannia Stadium kan ta 30089 tilskuere,etter ombygging sommeren 2017.
Heterogomphus coriaceus
Heterogomphus coriaceus er en bille som hører til gruppen hornbiller i familien skarabider (Scarabaeidae).
Utseende
En stor (ca. 40 millimeter), kraftig, svart, blank hornbille. Hos denne arten har ingen av kjønnene horn eller uthulinger på pronotum. Hannen har en liten knøl i pannen. Pronotum er rundet, tydelig, men spredt punktert. Dekkvingene er svært tett og kraftig punkterte. Hunnen ligner sterkt på hannen.
Levevis
Til tross for at noen av artene er ganske vanlige er det lite man vet om biologien til disse billene. Larvene til de artene der disse er kjente lever i jorda der de spiser dødt, organisk materiale. De voksne billene er aktive om natta og kommer gjerne til lys. Disse artene er ikke regnet som skadedyr.
Utbredelse
Arten er kjent fra Fransk Guyana og Guyana.
Hauso barne- og ungdomsskule
Hauso skule er en barne- og ungdomsskole som ligger i Ullensvang, Hardanger, i Vestland fylke. Skolen er plassert i Grimo og elevene kommer fra Ullensvangs vestside.
Barneskoletrinnet ble innviet i 1969, og Hauso skule feiret 50-årsjubileet i 2019.
Rektor ved skolen i skoleåret 2019/2020 er Ingvild Hauso. Det er 75 elever ved Hauso skule i 2019/2020.
Kaiser-Frazer
Kaiser-Frazer var et amerikansk bilmerke, stiftet i juli 1945 av Henry Kaiser og Joe Frazer.
Kaiser var en entreprenør, kjent fra byggingen av Hoover-demningen og Liberty-skip. Frazer hadde jobbet seg opp fra mekaniker hos Packard til direktør for Willys-Overland og så Graham-Paige. Når K-F ble stiftet kontrollerte han Graham-Paige Motor Corp., som ikke hadde konstruert en bil siden 1940.
K-F ble stiftet for å konkurrere med de bilfabrikkene som hadde overlevd depresjonen. De største var «de tre store» (General Motors, Ford og Chrysler), med «de fire små» (Nash Motors, Hudson, Studebaker og Packard) litt på sidelinjen.
Planen var å lansere to merker: Kaiser med lav pris, og Frazer med mer luksus. De hadde ingen modeller å starte med, så alle bilene måtte lages fra bunnen av. I januar 1946 var de første bilene klare. K-F kjøpte den enorme bombeflyfabrikken Willow Run i nærheten av Detroit, Michigan. Innen juni samme år var produksjonen i gang, og de første bilene ble lansert som 1947-modeller.
Ting startet bra, med litt mer enn 139 000 solgte 1947-modeller. I 1948 forble modellene de samme, og salget lå på samme nivå. Etter dette ble konkurransen sterkere.
K-F sine biler hadde en ganske svak rekkesekser, der konkurrentene hadde V8-motorer.
Butikken gikk gradvis dårligere, inntil de i 1954 bare klarte å selge 10 097 biler. Bare en håndfull 1955-modeller ble bygget, før produksjonen opphørte og Henry Kaiser sendte utstyret til Argentina. Der ble det etablert en bedrift, Industrias Kaiser Argentina (IKA). De produserte Carabela fra 1955 til 1962, men hadde også en produksjon av Willys Aero 2600 og Rural samt lisensproduksjon av Renault Dauphine.
Bilen som blir brukt av Olsenbanden i den første norske Olsenbanden-filmen, er en blå Kaiser.
Kolbu stasjon
Kolbu stasjon var en stasjon på Skreiabanen i tettstedet Kolbu i Østre Toten kommune i Innlandet. Den åpnet som stoppested 28. november 1902 og ble oppgradert til stasjon 1. mai 1916. 1. juli 1982 ble stasjonen ubemannet, og Skreiabanen ble nedlagt 1. februar 1988. Fram til år 2003 lå Kolbu stasjon i Vestre Toten kommune.
Stasjonsbygningen var i utgangspunktet en liten bygning tegnet av Paul Armin Due. I 1911 ble den utvidet med stasjonsmesterbolig med gavl mot plattformen, mens venteværelse- og kontordelen fikk påbygget en halv etasje. Uthus og privet ble i 1956 erstattet med nye deler. Stasjonen var i privat eie etter nedleggelsen, men brant ned til grunnen 1. juli 2004, slik at bare godshuset står igjen. Skinnegangen gjennom Kolbu ble revet opp allerede i 1988.
Kolbu stasjon lå 9,07 km fra Reinsvoll.
Colt’s Manufacturing Company
Colt's Manufacturing Company er en amerikansk våpenprodusent etablert i 1847.
De produserer hovedsakelig håndvåpen, og da mest pistoler og revolvere. Colt er en av verdens mest kjente og eldste våpenprodusenter. Det mest kjente colt-våpenet er Colt Single Action Army Revolveren (Colt Peacemaker) og pistolen Colt M1911.
Etter økonomiske vansker har Colt lagt om driften og er blitt delt i to selskaper, ett som produserer militære våpen på kontrakt for det amerikanske forsvaret, hovedproduktet er den kjente amerikanske rifla M16 som har vært i bruk siden 1964. I våre dager produseres kortere karabinversjoner av denne rifla, mest kjent er M4.
I våre dager produseres noen få modeller av Colt 1911, noen få modeller av 1873 Model P og en eneste modell av Colts double-action revolvere, Colt Python.
Det ser ikke ut til at Colt er i stand til å få tilbake den viktige posisjon man en gang hadde i amerikansk våpenproduksjon, det er fortsatt et åpent spørsmål om man kommer til å bestå etter utløpet av de militære kontraktene som har holdt liv i selskapet siden ca. 1995.
Muhammad Umar Bhutta
Muhammad Umar Bhutta (født 24. desember 1992) er en pakistansk landhockeyspiller. Han representerte landet sitt under Sommer-OL 2012 i London, der han endte på sjuendeplass med det pakistanske landslaget.
Sortu
Partiet oppgir opprettelsen av en uavhengig, sosialistisk baskisk stat, bestående av alle de syv historiske provinsene, som sitt viktigste strategiske mål. Sortu definerer seg også som et revolusjonært og anti-kapitalistisk parti.
Historie
Sortu ble stiftet 9. februar 2011 etter lang tids debatt i Den baskiske nasjonale frigjøringsbevegelsen. For første gang ba prominente medlemmer om at ETA skulle legge ned våpnene. Likevel ble Sortu forbudt av spansk høyesterett 23. mars 2011. Som en reaksjon på forbudet gikk de to mindre baskiske partiene Eusko Alkartasuna og Alternatiba sammen med uavhengige kandidater med bakgrunn i Batasuna og dannet valgalliansen Bildu.
Også Bildu ble i første rekke forbudt på grunn av angivelige bånd til Batasuna. Forbudet vakte voldsomme reaksjoner. Blant annet trakk Det baskiske nasjonalistparti (EAJ-PNV) sin parlamentariske støtte til Spanias regjerende parti PSOE. Den 5. mai 2011 opphevde den spanske grunnlovsdomstolen forbudet og Bildu fikk stille til lokalvalget 22. mai. Valgalliansen fikk 26% av stemmene og ble det nest største partiet i spansk Baskerland, kun forbigått av PNV.
20. juni 2012 ble Sortu legalisert etter en avgjørelse i den spanske grunnlovsdomstolen. Domstolen la vekt på Sortus brudd med Batasunas sedvane om å nekte å fordømme ETA. Åtte måneder etter legaliseringen avholdt Sortu en formell stiftelseskongress der partiet valgte Hasier Arraiz til leder og Arnaldo Otegi til generalsekretær, til tross for at sistnevnte sitter fengslet for å ha forsøkt å reorganisere Batasuna.
Potboiler
Potboiler er et britisk begrep brukt om litterær og artistisk kunst av dårlig kvalitet, produsert relativt hurtig for å oppnå økonomisk gevinst.
Det figurative begrepet har opprinnelse i den varme steinen man hadde i vannet (kokstein) for at det skulle holde temperaturen oppe.
Jangas (distrikt)
Jangas er et distrikt i provinsen Huaraz i regionen Ancash i Peru. Distriktet grenser til provinsen Carhuaz i nord, til distriktet Taricá i øst, til distriktet Independencia i sør og til distriktet Pira i vest. Distrikthovedstaden er Jangas.
FC Lootus Kohtla-Järve
Lootus Kohtla-Järve er en estisk fotballklubb fra Kohtla-Järve. Klubben spiller i Meistriliiga, det høyeste nivået i estisk fotball. I 2004 og 2005 var klubben kjent under navnet FC Lootus Alutaguse.
Spillerstall
''22. september 2010.
Lootus i estisk fotball
E/N – Eastern/Northern Zone
Mammas flickor
«Mammas flickor» er en sang fra det svenske punk bandet Troublemakers. Sangen ble utgitt på EP i 1998.
Craig Lewis (baseballspiller)
Craig Edward Lewis (født 30. desember 1976 i Sydney), australsk baseballspiller som deltok i de olympiske leker 2004 i Athen.
Lewis vant en olympisk sølvmedalje i baseball under Sommer-OL 2004 i Athen. Han var med på det australske laget som kom på andreplass i turneringen bak Cuba. Australia tapte finalen til Cuba med 2-6.
Oversettelser av Koranen
Oversettelser av koranen er gjengivelse av tekstene i Koranen på andre språk enn arabisk. Selv om oversettelse av koranen er teologisk problematisk i islam, har den blitt oversatt mange språk.
Oversettelse til norsk
Den første fullstendige oversettelsen av koranen til norsk ble utgitt på Universitetsforlaget i 1980. Oversettelsen ble utført av universitetslektor Einar Berg, som i forordet kommenterte arbeidet sitt slik: «I oversettelsen har jeg søkt et innholdsdekkende, gangbart norsk språk. Samme arabiske ord kan være gjengitt med forskjellige norske ord, alt etter nyansen av atmosfæren i sammenhengen. Koranen med sin meningsfylde ut over de klare ord kan ikke oversettes, sier muslimene, men betydningen kan overføres til et annet språk. Det er noe slikt jeg har hatt for øyet med tittelen ‘Koranen – tilrettelagt i oversettelse’.»
I 1996 utga Ahmadiyya Muslim Jama'at Norge sin første utgave av koranen på norsk. Arbeidet med denne oversettelsen var ledet av deres åndelige leder Hadhrat Mirza Tahir Ahmad og ble utgitt av Islam International Publications LTD i 1996. Denne versjonen av Koranen er tilgjengelig med arabisk resitasjon, samt fotnoter som forklarer versene, på koran.no. Ifølge religioner.no er denne versjonen "adskillig mer brukervennlig enn de andre eksisterende alternativene".
I 2013 lanserte NMKKF en utgave som inneholder forklaringer som tar utgangspunkt i moderne forhold. I tillegg til å være muslimenes første, komplette og egenproduserte, norske koranoversettelse, er den også den første fortolkende utgaven. Det innebærer at oversettelsen er supplert med forklarende tekst i parenteser i versene. Man har tatt utgangspunkt i Dr. Muhammad Tahir-ul-Qadris oversettelse. Han har publisert over 800 bøker, og levert over åtte tusen forelesninger på urdu, engelsk og arabisk. Denne norske oversettelsen er også utgitt i form av nettside med søkemotor og app.
Heterogomphus porioni
Heterogomphus porioni er en bille som hører til gruppen hornbiller i familien skarabider (Scarabaeidae).
Utseende
En stor, kraftig, mørkbrun, blank hornbille. Som vanlig hos hornbiller er det stor forskjell mellom kjønnene, hannene er større, har et krumt horn på hodet og en uthuling foran på pronotum. Hos denne arten er hornet middels langt, kraftig og krumt og uthulingen stor, med to spisse horn i overkant. Hunnene har én liten knøl på hodet, men ikke horn. Pronotum har kraftig, nettmasket mikroskulptur hos hannen, bortsett fra et blankt område bak, hos hunnen er pronotum ganske jevnt, kraftig punktert og blankt. Dekkvingene er glatte og blanke med enkelte punkter på sidene.
Levevis
Til tross for at noen av artene er ganske vanlige er det lite man vet om biologien til disse billene. Larvene til de artene der disse er kjente lever i jorda der de spiser dødt, organisk materiale. De voksne billene er aktive om natta og kommer gjerne til lys. Disse artene er ikke regnet som skadedyr.
Utbredelse
Arten er utbredt i Peru.